Generálne riaditeľstvo Európskej komisie pre preklad a Katedra translatológie FF UMB

organizujú

**15. októbra (streda)** **tvorivé dielne A propos, preklad.**

Workshop je prioritne zameraný pre (vopred prihlásených) študentov končiacich ročníkov (3. ročníka v Bc. štúdia a 2. ročníka v Mgr. štúdiu) v odbore prekladateľstvo a tlmočníctvo v programoch anglický jazyk a kultúra, nemecký jazyka a kultúra a francúzsky jazyk a kultúra. Študenti dostanú text, ktorý budú v určenom časovom limite prekladať. Nasledovať bude diskusia o zvolených prekladových riešeniach, voľná debata o práci prekladateľov pre Európsku komisiu a ďalšie témy. Cieľom podujatia, ktorým si chcú organizátori pripomenúť Európsky deň jazykov, je prepojiť teóriu s praxou a ponúknuť študentom prvotný kontakt s prácou prekladateľa v EÚ.

**Harmonogram podujatia:**

9. 30 – 12. 00 – prekladové dielne pre študentov bakalárskeho stupňa a diskusia

prestávka

14. 00 – 16. 00 - prekladové dielne pre študentov magisterského stupňa a diskusia

Akcia sa bude konať v priestoroch Filozofickej fakulty UMB na Ružovej ulici – blok S (miestnosti S3, S8, S9, resp. S2)